Source: http://docplayer.fi/59169358-Kertomus-euroopan-vakuutus-ja-lisaelakeviranomaisen-tilinpaatoksesta-varainhoitovuodelta-seka-viranomaisen-vastaus.html
Timestamp: 2018-11-21 08:33:20+00:00
Document Index: 19383513

Matched Legal Cases: ['KKO ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ']

Kertomus Euroopan vakuutus- ja lisäeläkeviranomaisen tilinpäätöksestä varainhoitovuodelta sekä viranomaisen vastaus - PDF
Download "Kertomus Euroopan vakuutus- ja lisäeläkeviranomaisen tilinpäätöksestä varainhoitovuodelta sekä viranomaisen vastaus"
1 Kertomus Euroopan vakuutus- ja lisäeläkeviranomaisen tilinpäätöksestä varainhoitovuodelta 2016 sekä viranomaisen vastaus 12, rue Alcide De Gasperi - L 1615 Luxembourg T (+352) E eca.europa.eu
2 2 JOHDANTO 1. Euroopan vakuutus- ja lisäeläkeviranomainen (jäljempänä viranomainen ) perustettiin Euroopan parlamentin ja neuvoston asetuksella (EU) N:o 1094/ Frankfurtissa sijaitsevan viranomaisen tehtävänä on auttaa luomaan yhteisiä, laadukkaita sääntely- ja valvontastandardeja ja -käytäntöjä, myötävaikuttaa oikeudellisesti sitovien unionin säädösten yhdenmukaiseen soveltamiseen, edistää ja helpottaa tehtävien ja vastuun siirtoa toimivaltaisten viranomaisten välillä, seurata ja arvioida markkinakehitystä omalla vastuualueellaan sekä edistää vakuutuksenottajien, eläkejärjestelmien jäsenten ja edunsaajien suojaa. 2. Taulukossa 1 esitetään viranomaisen avainluvut 2. TAULUKKO 1: VIRANOMAISEN AVAINLUVUT Talousarvio (miljoonaa euroa) 20,2 21,8 Henkilöstö 31. joulukuuta Lähde: Viranomaisen toimittamat tiedot. TARKASTUSLAUSUMAN PERUSTANA OLEVAT TIEDOT 3. Tilintarkastustuomioistuimen valitsema tarkastustapa käsittää analyyttiset tarkastustoimenpiteet, tapahtumien suoran testaamisen ja viranomaisen valvontajärjestelmien keskeisten kontrollien arvioinnin. Tämän lisäksi hyödynnetään muiden EYVL L 331, , s. 48. Lisätietoja viranomaisen toimivaltuuksista ja toiminnasta esitetään sen sivustolla: Virkamiehiä, väliaikaisia toimihenkilöitä ja sopimussuhteisia toimihenkilöitä ja kansallisia asiantuntijoita.
3 3 tarkastajien työhön perustuvaa evidenssiä ja analysoidaan toimivan johdon vahvistusilmoitukset. LAUSUNTO 4. Tilintarkastustuomioistuin on tarkastanut a) viranomaisen tilinpäätöksen, joka sisältää tilinpäätöslaskelmat 4 ja kertomukset talousarvion toteuttamisesta joulukuuta 2016 päättyneeltä varainhoitovuodelta, ja b) tilien perustana olevien toimien laillisuuden ja asianmukaisuuden Euroopan unionin toiminnasta tehdyn sopimuksen (SEUT) 287 artiklan mukaisesti. Tilien luotettavuus Lausunto tilien luotettavuudesta 5. Tilintarkastustuomioistuin katsoo, että viranomaisen tilinpäätös 31. joulukuuta 2016 päättyneeltä varainhoitovuodelta antaa kaikilta olennaisilta osiltaan oikeat ja riittävät tiedot viranomaisen taloudellisesta asemasta 31. päivältä joulukuuta 2016 sekä toimien tuloksista, rahavirroista ja nettovarallisuuden muutoksista mainittuna päivänä päättyneeltä varainhoitovuodelta viranomaisen varainhoitoasetuksen ja komission tilinpitäjän vahvistamien kirjanpitosääntöjen mukaisesti. Kirjanpitosäännöt perustuvat kansainvälisesti hyväksyttyihin julkisen sektorin tilinpäätösstandardeihin. 4 5 Tilinpäätöslaskelmat sisältävät taseen, tuloslaskelman, rahavirtalaskelman, nettovarallisuuden muutoksia koskevan laskelman sekä yhteenvedon keskeisistä tilinpäätöksen laatimisperiaatteista ja muut liitetiedot. Kertomukset talousarvion toteuttamisesta käsittävät kertomukset, joissa on aggregoitu kaikki talousarviotapahtumat ja talousarvion liitetiedot.
4 4 Tilien perustana olevien toimien laillisuus ja asianmukaisuus Tulot Lausunto tilien perustana olevien tulojen laillisuudesta ja asianmukaisuudesta 6. Tilintarkastustuomioistuin katsoo, että 31. päivänä joulukuuta 2016 päättyneen varainhoitovuoden tilien perustana olevat tulot ovat kaikilta olennaisilta osiltaan lailliset ja asianmukaiset. Maksut Lausunto tilien perustana olevien maksujen laillisuudesta ja asianmukaisuudesta 7. Tilintarkastustuomioistuin katsoo, että 31. päivänä joulukuuta 2016 päättyneen varainhoitovuoden tilien perustana olevat maksut ovat kaikilta olennaisilta osiltaan lailliset ja asianmukaiset. Toimivan johdon ja hallintoelinten velvollisuudet 8. Toimiva johto vastaa SEUT:n artiklan ja viranomaisen varainhoitoasetuksen mukaisesti tilinpäätöksen laatimisesta ja esittämisestä kansainvälisesti hyväksyttyjen julkisen sektorin tilinpäätösstandardien pohjalta sekä tilien perustana olevien toimien laillisuudesta ja asianmukaisuudesta. Tähän velvollisuuteen kuuluu suunnitella, ottaa käyttöön ja ylläpitää sisäiset kontrollit, joiden pohjalta on mahdollista laatia ja esittää tilinpäätös, jossa ei ole petoksesta tai virheestä johtuvaa olennaista virheellisyyttä. Toimivan johdon vastuulla on lisäksi varmistaa, että tilinpäätöksessä mainitut toiminnot, rahoitustoimet ja tiedot ovat niitä sääntelevien normien mukaisia. Viranomaisen toimiva johto on viime kädessä vastuussa tilien perustana olevien toimien laillisuudesta ja asianmukaisuudesta. 9. Kun toimiva johto laatii tilinpäätöstä, sen vastuulla on arvioida viranomaisen kykyä jatkaa toimintaansa. Toimivan johdon on tuotava tarvittaessa esiin toiminnan jatkuvuuteen liittyvät seikat ja laadittava tilinpäätös toiminnan jatkuvuuden periaatteen pohjalta. 10. Hallintoelinten vastuulla on valvoa organisaation tilinpäätösraportointia.
5 5 Tarkastajan velvollisuudet tilien ja niiden perustana olevien toimien tarkastamisen yhteydessä 11. Tilintarkastustuomioistuimen tavoitteena on saada kohtuullinen varmuus siitä, onko viranomaisen tilinpäätöksessä olennaisia virheellisyyksiä ja ovatko tilien perustana olevat toimet lailliset ja asianmukaiset, ja antaa tarkastuksensa perusteella Euroopan parlamentille ja neuvostolle tai muille asianomaisille vastuuvapauden myöntäville viranomaisille tarkastuslausuma tilien luotettavuudesta sekä tilien perustana olevien toimien laillisuudesta ja asianmukaisuudesta. Kohtuullisella varmuudella tarkoitetaan korkeaa varmuustasoa. Kohtuullinen varmuus ei kuitenkaan ole tae siitä, että tarkastuksessa havaitaan kaikki olennaiset virheellisyydet ja noudattamatta jättämiset. Virheellisyydet ja noudattamatta jättämiset voivat johtua petoksista tai virheistä, ja niiden katsotaan olevan olennaisia, jos niiden yksin tai yhdessä voisi kohtuudella odottaa vaikuttavan taloudellisiin päätöksiin, joita käyttäjät tekevät tilinpäätöksen perusteella. 12. Tarkastuksessa suoritetaan toimenpiteitä, joiden avulla hankitaan tarkastusevidenssiä tilinpäätökseen sisältyvistä luvuista ja siinä esitettävistä muista tiedoista sekä tilien perustana olevien toimien laillisuudesta ja asianmukaisuudesta. Toimenpiteiden valinta perustuu tarkastajan harkintaan ja arvioon siitä, kuinka suuri on riski, että petoksista tai virheistä johtuen tilinpäätökseen sisältyy olennaisia virheellisyyksiä tai että tilien perustana olevien toimien kohdalla on jätetty olennaisella tavalla noudattamatta Euroopan unionin lainsäädäntökehyksen vaatimuksia. Näitä riskejä arvioidessaan tarkastaja arvioi sisäisiä kontrolleja, jotka ovat relevantteja tilinpäätöksen laatimisen ja sen oikein esittämisen sekä tilien perustana olevien toimien laillisuuden ja asianmukaisuuden kannalta. Tämän pohjalta tarkastaja suunnittelee olosuhteisiin nähden asianmukaiset tarkastustoimenpiteet, mutta tarkoituksena ei ole esittää lausuntoa sisäisten kontrollien vaikuttavuudesta. Tarkastukseen kuuluu myös sovellettujen tilinpäätösperiaatteiden asianmukaisuuden ja toimivan johdon esittämien kirjanpidollisten arvioiden kohtuullisuuden sekä tilien yleisen esittämistavan arvioiminen. 13. Tulojen alalla tilintarkastustuomioistuin tarkastaa komissiolta saadun tuen ja arvioi tarvittaessa menettelyt, joilla viranomainen kerää palkkioita ja muita tuloja. 14. Menojen alalla tilintarkastustuomioistuin tarkastaa maksutapahtumat, kun menot ovat aiheutuneet ja ne on kirjattu ja hyväksytty. Ennakkomaksut tarkastetaan, kun varojen vastaanottaja esittää tositteet siitä, että varat on käytetty asianmukaisesti, ja viranomainen hyväksyy tositteen ennakkomaksun tilinpidollisen selvittämisen yhteydessä joko samana vuonna tai myöhemmin.
6 6 15. EU:n varainhoitoasetuksen 208 artiklan 4 kohdassa säädetyn mukaisesti 6 tilintarkastustuomioistuin on tätä kertomusta ja tarkastuslausumaa laatiessaan ottanut huomioon riippumattoman ulkopuolisen tarkastajan viranomaisen tilien osalta suorittaman tarkastustyön. Muu seikka 16. Asettamatta lausuntoa kyseenalaiseksi tilintarkastustuomioistuin pyytää kiinnittämään huomiota siihen, että Yhdistynyt kuningaskunta ilmoitti Eurooppa-neuvostolle 29. maaliskuuta 2017 päätöksestään erota Euroopan unionista. Erojärjestelyjä koskevasta sopimuksesta neuvotellaan vastaisuudessa. Viranomaisen talousarviorahoituksesta 40 prosenttia on Euroopan unionin varoja ja 60 prosenttia EU:n jäsenvaltioiden suoria rahoitusosuuksia. On mahdollista, että viranomaisen tulot vähenevät, koska Yhdistynyt kuningaskunta on päättänyt erota unionista. 17. Liitteessä on yhteenveto korjaavista toimenpiteistä, jotka viranomainen on toteuttanut tilintarkastustuomioistuimen aiempina vuosina esittämien huomautusten perusteella. Tilintarkastustuomioistuimen IV jaosto on tilintarkastustuomioistuimen jäsenen Baudilio TOMÉ MUGURUZAN johdolla hyväksynyt tämän kertomuksen Luxemburgissa 12. syyskuuta 2017 pitämässään kokouksessa. Tilintarkastustuomioistuimen puolesta Klaus-Heiner LEHNE presidentti 6 Euroopan parlamentin ja neuvoston asetus (EU, Euratom) N:o 966/2012 (EUVL L 298, , s. 1).
7 1 Liite Aiempina vuosina esitettyjen huomautusten seuranta Vuosi Tilintarkastustuomioistuimen huomautus Sidottujen määrärahojen kokonaistaso oli korkea 95 prosenttia. Seuraavalle varainhoitovuodelle siirrettyjen sidottujen määrärahojen osuus on myös edelleen suuri: 5,6 miljoonaa euroa eli 26 prosenttia (2013: 5,2 miljoonaa euroa eli 28 prosenttia). Erityisen suuri se on toimintatalousarviossa (osasto 3): 4,7 miljoonaa euroa eli 66 prosenttia (2013: 3,7 miljoonaa euroa eli 85 prosenttia). Siirrot johtuivat lähinnä tietyistä vuoden lopulla tehdyistä sopimuksista, joiden kokonaisarvo oli 2,4 miljoonaa euroa. Sopimukset liittyivät erityisesti tietokannan kehittämiseen ja ylläpitoon (1,8 miljoonaa euroa) ja muihin vuonna 2015 toimitettaviin tietotekniikan alan palveluihin. Osa sidottujen määrärahojen siirroista liittyi marras- ja joulukuussa 2014 tehtyihin talousarviosiirtoihin, joiden avulla viranomainen lisäsi toimintamäärärahoja (osasto 3) 1,1 miljoonalla eurolla (19 prosenttia) 1 siirtämällä henkilöstömäärärahoista (osasto 1) euroa 2 ja hallintomäärärahoista (osasto 2) euroa 3. Siirtojen tarkoituksena oli korvata viranomaisen vuoden 2015 talousarviovaje, joka aiheutui vastuuvapauden myöntävien viranomaisten päättämistä huomattavista määrärahaleikkauksista. Talousarviovajeen seurauksena viranomainen ei olisi voinut jatkaa keskeisiin toimintatavoitteisiinsa lukeutuvan monivuotisen tietotekniikkastrategian täytäntöönpanoa. Talousarviosiirrot, määrärahasiirrot ja niihin liittyvät sitoumukset ovat EU:n varainhoitoasetuksen säännösten mukaisia ja ne toteutettiin johtokunnan päätösten perusteella. Se, missä määrin vuoden 2015 toimia katetaan vuoden 2014 määrärahojen avulla, on kuitenkin vastoin talousarvion vuotuisperiaatetta. Viranomaisen vuotuisen talousarvion määrärahat on mukautettava paremmin sen monivuotisen tietotekniikkastrategian täytäntöönpanosta aiheutuviin taloudellisiin tarpeisiin. Korjaavan toimenpiteen tilanne (Toteutettu / Kesken / Tekemättä / Ei relevantti) Ei relevantti Toteutettu
8 : 0,6 miljoonaa euroa (16 prosenttia) 2015: euroa 2015: euroa
9 Euroopan vakuutus- ja lisäeläkeviranomainen (EIOPA) EUROOPAN VAKUUTUS- JA LISÄELÄKEVIRANOMAISEN VASTAUS Virasto ottaa huomioon tilintarkastustuomioistuimen kertomuksen. EIOPA - FI